NaiveNeuron/SloPal huggingface dataset:
S. Kahanec, poslanec: (2007-06-21):
Pán poslanec Frešo to hovoril vlastne o tom obmedzovaní slobody ľudí aj v súvislosti so vstupovaním do lesa. Už sa tu opakovane vyskytujú veci, keď sa uplatňujú paušálne zákazy s tým, že niekde sú nejaké problémy. Veď predsa, keď tam idú slušní ľudia, nič zlé neurobia. A keď tam idú tí, ktorí porušujú prirodzené správanie sa v lese, no na týchto uplatňujme sankcie, ktoré na nich patria nielen v lese, ale aj v bežnom živote na ulici a všade inde. Ale toto by malo byť riešené nie paušálne, ale podľa toho, komu čo patrí. Je to podobné ako pri Zákonníku práce, pri ktorom hovoríte, že je to zákon pre ľudí práce. Aj les by mal byť pre ľudí oddychu, pre ľudí aktívneho oddychu a nielen pre niektorých vyvolených. Veď aj za starodávnych čias bolo dovolené, aby ľudia mohli zbierať lesné plody a aby mohli chodiť do lesa. A to bolo už veľmi dávno. Čiže, nedeklarujte iba to, že vám záleží na ľuďoch a že robíte pre ľudí, lebo potom to vyzerá ozaj iba ako marketing a marketingové prejavy vašej prezentácie. V skutočnosti robíte niečo úplne iné. Tak ako tu bolo nedávno spomenuté o pití vody a vína. Ďakujem pekne.
P. Farkas, poslanec: (2003-12-03):
Teraz nám zostáva hlasovať o bodoch 1, 2, 4, 18, 19, 24, 25, 44 a potom ešte osobitne o bode 36. Teraz budeme hlasovať o spomenutých bodoch okrem bodu 36 s odporúčaním gestorského výboru neschváliť ich.
P. Paška, predseda NR SR: (2007-09-04):
Nech sa páči, pán poslanec Dzurinda.
M. Číž, podpredseda NR SR: (2007-03-23):
(Hlasovanie.) Prítomných 128 poslancov, za návrh 86 poslancov, proti 4 poslanci, zdržalo sa 37 poslancov, nehlasoval 1 poslanec. Tento návrh sme schválili. Pristúpime k tretiemu čítaniu o tomto návrhu zákona. Otváram rozpravu a pýtam sa, či chce niekto podať návrhy v zmysle § 85 zákona o rokovacom poriadku? Ak nie, vyhlasujem rozpravu za skončenú. Nech sa páči, pán spravodajca.
Brocka, Július, poslanec NR SR (2013-01-31):
Sú takí žiaci v triede, ktorí si po výklade pani učiteľky zapamätajú vždy to najnepodstatnejšie, napríklad keď povie pani učiteľka nejaký príbeh alebo nejakú epizódu, aby zobudila tých, čo driemu. Ak ste si vy, pani Vaľová, zapamätali len to, čo som o tom snehu hovoril, tak vám chcem povedať, áno, máte pravdu, že sneh Slovensko z biedy nevytrhne. Ani som to tak nemyslel. Berte to ako vtip. Ale vážne, k dobrovoľníckej činnosti, k dobrovoľníckej službe, prosím vás, to je činnosť, to je práca z hlbších pohnútok, ako je zárobok. A na Slovensku je toľko oblastí, v ktorých potrebujeme, aby sme dostali ľudí, aby tam išli z hlbších pohnútok ako za plat. Napríklad do rómskych komunít, napríklad práca s deťmi, s mládežou po škole, ako mimoškolskej činnosti, alebo práca s ľuďmi na okraji spoločnosti, s bezdomovcami v každom meste, čiže toto je priestor z oblasti služieb, kde naozaj by sme mohli a v zákone bol taký príspevok a teraz odtiaľto vypadne. No a k pánu Jasaňovi. Pán kolega, len zopakujem to, čo bolo to podstatné v mojom vystúpení. Oznámil som, že poslanci za KDH tento návrh zákona nepodporia a uviedol som aj hlavné dôvody. A spomeniem ten jeden hlavný, že týmto návrhom zákona vraciate zmenou opatrení aktívnej politiky trhu práce do prostredia, ktoré bude viac klientelistické a viac korupčné, a to určite nepovedie k vyššej zamestnanosti.
Žiga, Peter, podpredseda NR SR (2024-09-17):
Prosím, prezentujme sa a hlasujme. (Hlasovanie.) 144 prítomných, 78 za, 45 proti, 21 sa zdržalo. Konštatujem, že sme tento návrh schválili. Pristúpime k hlasovaniu o návrhu z vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 o obchodovaní s emisnými kvótami. Máme tu uvedené ako tlač 462. Dávam slovo členke výboru pre pôdohospodárstvo a životné prostredie poslankyni Zuzane Matejičkovej, aby hlasovanie uvádzala. Nech sa páči, pani poslankyňa. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 462.)
K. Tóthová, poslankyňa: (2005-06-29):
Je mi ľúto, že po prvýkrát musím takisto vystúpiť k poslancovi z opozičných radov, ale rozhodne nemôžem súhlasiť s tým, aby toľko pozmeňujúcich návrhov bolo v druhom čítaní. Pán poslanec Paška, ja neviem, či ste pripravili nový zákon, ale to je také množstvo pozmeňujúcich návrhov, že to úplne zneprehľadňuje, donáša pozmenenú filozofiu a ja si myslím, že v druhom čítaní, keď sa má o tom zajtra hlasovať, už sa to nemá robiť. Predsa prijímanie zákonov, to je vážna riadiaca činnosť v tejto spoločnosti. Každé slovo má svoj význam. Nie je možné postrehnúť všetky súvislosti, a potom tento parlament hlasuje, ako sa vraví naslepo a vychádzajú niekedy až hlúposti. Ja sa od týchto vecí chcem dištancovať a nie som ochotná podieľať sa na prijímaní zákonov, o ktorých význame a dopade nie som presvedčená a nemôžem sa v pokoji presvedčiť, ako budú pôsobiť v praxi. Ďakujem.
Kišš, Štefan, poslanec NR SR (2023-12-19):
Prepáčte, nevedel som, že už začíname. Vynechám svoju faktickú. Ďakujem.
Paška, Pavol, predseda NR SR (2014-06-25):
Hlasujeme o návrhu uznesenia. (Hlasovanie.) 124 prítomných, 76 za, 5 proti, 42 sa zdržalo, 1 nehlasoval. Návrh uznesenia sme schválili. Ešte ďalšie hlasovanie?
P. Hrušovský, podpredseda NR SR: (2002-07-10):
(Hlasovanie.) 101 prítomných, 42 za návrh, 7 proti, 50 sa zdržalo, 2 nehlasovali. Návrh sme neschválili. Ďakujem pánovi poslancovi. Teraz prosím pána poslanca Bárdosa, ktorý bol poverený ako spoločný spravodajca k návrhu skupiny poslancov Národnej rady Slovenskej republiky na vydanie zákona o masových médiách , aby uvádzal jednotlivé hlasovania . Pán poslanec Bárdos, nech sa páči
Danko, Andrej, predseda NR SR (2018-09-12):
Poslanec Zelník.
V. Veteška, podpredseda NR SR: (2006-08-02):
Ako prvý vystúpi pán poslanec Szigeti. Nech sa páči.
Laššáková, Jana, podpredsedníčka NR SR (2013-03-21):
Na vystúpenie pána poslanca s faktickou poznámkou pán poslanec Fronc, končím možnosť prihlásiť sa s faktickými poznámkami. Nech sa páči pán poslanec.
Gyimesi, György, poslanec NR SR (2022-05-19):
Ja len veľmi krátko, pretože po tejto 16-minútovej kanonáde mi už veľa argumentov neostalo, ale jeden argument pán minister zabudol povedať, a ten je veľmi výrazným a veľmi významným pri prijímaní tohto zákona, a to, že tento zákon podporuje manželstvo. Je tak? Pretože teraz v súčasnosti je nastavený systém tak, že sa neoplatí sa sobášiť a v mnohých rodinách to funguje práve opačne, že ak chcú získať nejaký daňový bonus alebo ak chcú získať nejaké financie do rozpočtu, tu sa bavíme o dvadsiatich eurách, tak je im lepšie, keď žijú len v spoločnej domácnosti ako nezosobášení, tak práve toto opatrenie spôsobí presný opak. A keď sa pán minister a podpredseda vlády vyjadroval k opozícii, tak ja by som sa chcel vyjadriť k tým zopár poslancom z SaS, ktorí tu ešte ostali. Napriek tomu, že váš predseda, ktorý j-b na Alianciu za rodinu a ktorý nepodporuje nič, čo má spoločné s tradičnou kresťanskou rodinou, s takou, na ktorej táto civilizácia prežila doteraz, napriek tomu vás chcem poprosiť, aby ste priložili ruku k dielu aj vy, pretože verte mi, že sa budete cítiť lepšie. Zachytil som jeden rozhovor s kolegyňou od vás, že čo je to 50 euro, že nebuďme smiešni. Tak chcem povedať, že v Bratislave 50 euro a najmä a pre nás a pre už aj bežného priemerného Bratislavčana je skutočne nič. Jedna lepšia večera stojí viac. Ale 50 euro v hladovej doline na Gemeri, niekde na Orave, na Medzibodroží, použi, a vyberte si región, aký chcete, je to sakramentsky veľa peňazí. A to sú tie peniaze, ktoré my chceme týmto rodinám dať do vrecka. A boli by sme radi, keby to bolo aj s vašimi hlasmi. Aspoň sa zbavíte nálepky antisociálnych živlov. Prosím vás o podporu tohto zákona. Ďakujem.
V. Novotný, poslanec: (2008-02-06):
Ďalej vás chcem informovať, že vo foyer máte k dispozícii Deklaráciu pre boj proti rakovine krčka maternice. Keď máte chuť prísť na túto akciu a podpísať túto deklaráciu, budeme sa veľmi tešiť. Ďakujem pekne.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Končím tento bod programu. A nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 20. februára 2013, tlač 387. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 387 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram v tejto chvíli rozpravu. Písomne do rozpravy sa prihlásil jeden poslanec, pán poslanec Mikuláš Huba. Nech sa páči, pán poslanec, máte slovo. Nech sa páči, pán poslanec, máte slovo za rečníckym pultom. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky, tlač 387.)
Bugár, Béla, podpredseda NR SR (2017-12-06):
Ďalej do rozpravy sa hlási pán premiér. Nech sa páči, máte slovo.
Gašpar, Tibor, poslanec NR SR (2024-02-08):
Budeme hlasovať o bode 17 druhého pozmeňujúceho návrhu poslanca Galka.
Fronc, Martin, poslanec NR SR (2010-12-16):
Kľud, poprosím kľud. Musím, najprv chcem poďakovať kolegovi Kaliňákovi, že nenechá, aby som odišiel do histórie a stále ma pripomína, ďakujem pekne. A poviem, že zostal som tu aj preto, že som vás chcel vypočuť, pretože naozaj myslím si, že dlhodobo ste najväčší šoumen tuná. Viete to robiť s istým šarmom, to ja uznávam, akurát niektoré veci, ako vy narábate s faktami, to teda nikto iný by nedokázal. A aj poviem, áno, je pravdou, že sa mi stalo, že som tak skončil v eurovoľbách, na druhej strane ja som následne odstúpil a znova sa prekrúžkoval. Ale keď spomeniem na vás a vašu úspešnú prácu ministra, ako napríklad čínski agenti bili našich občanov, alebo si spomeniem, ako organizovane kukláči vraždili, vy ste ako to dokázali so šarmom zhodiť ďalej a ísť, ako keby sa nič nestalo. Klobúk dole, pán Kaliňák, klobúk dole. A s faktami, ak narábate, viete, nie náhodou mesto, ktoré už bolo aj v nútenej správe z tých krajských miest, Banská Bystrica, najzadlženejšie? Nie je to náhodou mesto, kde bol kedysi Presperín, potom Králik a potom Saktor? Nemala ho v rukách ľavica? A ako nonšalantne ste ukázali, že najhoršie na tom je práve Bratislava. Klobúk dole, dokážete robiť s číslami, dokážete ľudí presviedčať... (Prerušenie vystúpenia predsedajúcim.)
Susko, Boris, poslanec NR SR (2022-02-22):
Ďakujem pekne za slovo, pán predsedajúci. Pán podpredseda Blanár, myslím si, že z toho, čo ste čítali z uznesenia krajskej prokuratúry, jednoznačne vyplýva, že pokusy označiť túto komunikáciu ako neformálnu komunikáciu medzi blízkymi priateľmi je veľmi trápne a veľmi smiešne. Ide o komunikáciu medzi orgánmi činnými v trestnom konaní pri výkone ich funkcie, osôb, ktoré rozhodujú, opakujem rozhodujú, o právach a právom chránených záujmoch fyzických a právnických osôb. A to, že nejde o neformálnu komunikáciu a že tieto prepisy majú reálny základ, hovorí samotné uznesenie krajskej prokuratúry, z ktorej ste citovali. Ja chcem len zdôrazniť a znova zopakovať a zvýrazniť, že ide o uznesenie, v ktorom bola zamietnutá sťažnosť týchto obvinených proti vzneseniu obvinenia, čo inými slovami znamená, že bolo potvrdené, že sa, že sú, že je voči nim vznesené obvinenie za zločin zneužívania právomoci verejného činiteľa, a to z osobitného motívu v úmysle zakryť alebo uľahčiť iný trestný čin, a z ďalšieho zločinu, a to zo zločinu marenia spravodlivosti a to vo forme spolupáchateľstva. Čiže tieto prepisy nie sú len tak. Tie prepisy sú v uznesení krajskej prokuratúry, ktorým potvrdzuje opodstatnenosť a zákonnosť takto vzneseného obvinenia.
Paška, Pavol, predseda NR SR (2014-06-27):
(Hlasovanie.) 129 prítomných, všetci boli za. Návrhy sme schválili. Pani poslankyňa Šedivcová uvedie teraz hlasovanie v prvom čítaní o návrhu skupiny poslancov na vydanie zákona č. 447 o peňažných príspevkoch na kompenzáciu ťažkého zdravotného postihnutia, je to tlač 1057. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1057.)
Mego, Jaroslav, poslanec NR SR (2024-10-29):
Pán predsedajúci, pani poslankyne, páni poslanci, predkladám pozmeňujúci a doplňujúci návrh poslanca Národnej rady Slovenskej republiky Jaroslava Mega k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 403). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 182/1993 Z. z. o vlastníctve bytov a nebytových priestorov v znení neskorších predpisov (tlač 403). V čl. I bod 2 znie: (Prednesiem návrh zmeny.) „2. V § 14 ods. 4 sa vypúšťa druhá veta a v štvrtej vete sa na konci pripájajú tieto slová: „a pri elektronickom hlasovaní správcovi alebo rade“.“ Odôvodnenie: Predložený návrh spresňuje povinnosť splnomocnenej osoby preukázať originál plnomocenstva pred hlasovaním. Úlohou overovateľov je overiť plnomocenstvo pri písomnom hlasovaní. Správcovi alebo rade sa plnomocenstvo preukazuje len v prípade elektronického hlasovania, pretože pri hlasovaní na hlasovacej listine overujú plnomocenstvo overovatelia. Pán predsedajúci, skončil som. Pokračujte, prosím, v rozprave.
Hrušovský, Pavol, podpredseda NR SR (2010-12-14):
Hlasujeme, páni poslanci. (Hlasovanie.) 144 prítomných, 64 za, 77 proti, 3 sa zdržali. Návrh sme neschválili.
Pčolinský, Peter, podpredseda NR SR (2023-06-23):
Pani poslankyňa Záborská.
Laššáková, Jana, podpredsedníčka NR SR (2015-05-29):
Na vystúpenie pána poslanca s faktickou poznámkou pán poslanec Čaplovič, končím možnosť prihlásiť sa s faktickými poznámkami. Nech sa páči, pán poslanec, máte slovo.
Paška, Pavol, predseda NR SR (2012-11-29):
Pán predseda, jednak ten článok tam je otvorený, zákon o správnych poplatkoch je súčasťou zákona, čiže my nerobíme nepriamu novelu. Súhlasím s vami, ale na to je rozprava alebo spravodajca, aby navrhol ešte raz to prerokovať, pokiaľ príde k rozprave rozsiahlejšej.
Pellegrini, Peter, podpredseda NR SR (2020-07-07):
Neboli ste prihlásený, bol tam iba pán Suja, takže nemôžte so žiadnou faktickou, pán Kollár.
Kollár, Boris, predseda NR SR (2022-12-02):
Prosím, prezentujme sa a hlasujeme. Pani poslankyňa bola rokovať, takže za. (Hlasovanie.) Prítomných 117 poslancov, za 88, proti 9, zdržalo sa 19, nehlasoval 1. Konštatujem, že Národná rada sa uzniesla, že bude pokračovať o návrhu, teda bude pokračovať a prerokuje tento zákon v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Lajčák, Miroslav, podpredseda vlády a minister zahraničných vecí a európskych záležitostí SR (2014-06-26):
Vážený pán poslanec, celý diapazón ľudských práv, ktorým sa Celoštátna stratégia ochrany a podpory ľudských práv v Slovenskej republike venuje, vychádza zo základných zákonov a medzinárodných dohovorov, ktoré Slovenská republika ratifikovala. Stratégia je rámcový a otvorený dokument nelegislatívnej povahy, ktorý po prvé, popisuje stav inštitucionálneho zabezpečenia v oblasti ľudských práv na Slovensku, a po druhé, načrtáva priority pre budúce obdobie. Som presvedčený, že aktuálna novela Ústavy Slovenskej republiky, ktorá bude platná od septembra 2014, nie je v rozpore s pripravovaným dokumentom. Proces novelizácie ústavy bol plne v kompetencii Národnej rady Slovenskej republiky. Vzhľadom na rozdelenie právomocí jednotlivých zložiek štátnej moci nebolo v mojej kompetencii, či už ako podpredsedu vlády alebo ako predsedu Rady vlády pre ľudské práva, národnostné menšiny a rodovú rovnosť, ovplyvňovať akékoľvek procesy prebiehajúce na parlamentnej pôde a z iniciatívy poslancov. Ďakujem, skončil som.
Laššáková, Jana, podpredsedníčka NR SR (2012-05-15):
Ale aj toto je vážna téma, či postúpime alebo nie ďalej. Nejdem to komentovať. Nech sa páči, pán poslanec.
B. Bugár, podpredseda NR SR: (2004-06-24):
(Hlasovanie.) Prítomných 138, za 113, zdržalo sa 25 poslancov. Konštatujem, že pozmeňujúci návrh pána poslanca Abrhana sme schválili. Nech sa páči.
Bugár, Béla, podpredseda NR SR (2018-06-22):
Pani poslankyňa Pfundtner, môžte reagovať na faktickú poznámku.
Pellegrini, Peter, predseda NR SR (2024-01-08):
Pán poslanec Jurík. (Reakcia z pléna.) Prepáčte. Pani poslankyňa Jurík.
Kažimír, Peter, podpredseda vlády a minister financií SR (2015-06-23):
Ďakujem veľmi pekne, pani predsedajúca, dovoľte mi, aby som teda uviedol niekoľko cieľov návrhu novely tohto zákona. Cieľom návrhu zákona je napríklad upraviť zdaňovanie cigár a cigariet tak, aby bol pre tento tabakový výrobok základ dane vyjadrený v kilogramoch a ustanoviť sadzbu dane na cigary a cigárky na kilogram tohto výrobku. Toto opatrenie bude v tejto snemovni zrejme obzvlášť podrobené posudzovaniu. Znížiť administratívnu záťaž pri oznamovaní údajov o prijatých kontrolných známkach prostredníctvom informačného systému na odber kontrolných známok, spresniť práva a povinnosti Finančného riaditeľstva a štátnej tlačiarne, upraviť mechanizmus dočasného pozastavenia prístupu do elektronického systému prepráv tabakových výrobkov pre rizikové daňové subjekty. Rovnako je upravené v zákonoch o spotrebnej dani a z minerálneho oleja a alkoholických nápojov. V ďalšom znížiť sankcie pre podnikateľské subjekty za prekročenie limitu množstva nenávratne zničených kontrolných známok a zaviesť sankcie za porušenie ustanovení upravujúcich niektoré povinnosti pri tlači kontrolných známok a nakladaní s kontrolnými známkami. Stanoviť predaj spotrebiteľského balenia cigariet s počtom 20 kusov cigariet a spotrebiteľského balenia tabaku s hmotnosťou 30 gramov. Návrh zákona bude mať pozitívny vplyv na rozpočet verejnej správy. V súvislosti so zmenou zdaňovania cigár a cigariet sa predpokladá dopad aj na podnikateľské subjekty, ktoré obchodujú s tabakovým výrobkami, a subjekty, ktoré odoberajú kontrolné známky od štátnej tlačiarne. Toľko na úvod. Ďakujem.
B. Bugár, podpredseda NR SR: (2004-01-22):
Druhú otázku položil pán poslanec Zubo: „Vážený pán predseda vlády, v súvislosti s prijatím posledných sociálnych, školských a zdravotníckych zákonov si vás dovoľujem požiadať, aby ste poverili svojich asistentov a poradcov úlohou: Spracovať mesačný rozpočet štvorčlennej učiteľskej rodiny, v ktorej obidvaja rodičia majú dohromady príjem 22 000,- Sk, bývajú v trojizbovom panelovom byte v Banskej Bystrici a dve deti im navštevujú vysoké školy v Bratislave. Pripomínam, že ide o vysokoškolsky vzdelaných občanov Slovenska v priemernom veku.“ Nech sa páči.
Ďuriš Nicholsonová, Lucia, podpredsedníčka NR SR (2017-12-08):
V rozprave teraz vystúpi pán poslanec Suchánek, nech sa páči.
Hlina, Alojz, poslanec NR SR (2012-12-18):
Ďakujem veľmi pekne, pán predseda. Chcem len procedurálny návrh. Národná rada má úplne jedinečnú, ba dokonca fantastickú šancu v jednom hlasovaní hlasovať o tom, ako pomáhať silným firmám zarobiť ešte viac, a zároveň hlasovať o správe o potravinovej pomoci, de facto k správe o chudobe ako kvôli neschopnosti niekto, niekoho pol milióna ľudí nedostalo potravinovú pomoc. Preto dávam procedurálny návrh, aby sa hlasovanie o Penta zákone odložilo a hlasovalo sa o ňom spolu so správou o potravinovej pomoci. Je to úplne fantastická kombinácia a krutá pravda pre občanov, čomu a ako sa venuje parlament. Krutá pravda o tom, ako niektorým politikom záleží na občanoch. Pán predseda, poprosím vás, aby ste dali o tomto návrhu hlasovať, prípadne sa spýtali, či existuje všeobecný súhlas. Predpokladám, že všeobecný súhlas poslancov bude existovať.
Žiga, Peter, podpredseda NR SR (2023-11-21):
Pán poslanec Galko, skúste na predrečníka.
Laššáková, Jana, podpredsedníčka NR SR (2013-12-03):
S reakciou pán poslanec Poliačik, nech sa páči.
Lukáč, Jozef, poslanec NR SR (2022-02-15):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru a výboru pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Hrušovský, Pavol, podpredseda NR SR (2011-10-11):
Pán podpredseda Bugár.
Farkašovský, Karol, poslanec NR SR (2018-06-14):
Ďakujem pekne za slovo. Nemám dôvod špeciálne obhajovať Audiovizuálny fond, ale ako bývalý novinár mám rád presné pomenovania a presné uvádzanie vecí a nie, takpovediac, žonglovanie s údajmi a žonglovanie so slovami. Presné preto, lebo mám ešte v žilách novinársku krv, tak si overujem veci, overujem si fakty a overujem si to u relevantných ľudí. To znamená, v tomto prípade u predsedu Rady Audiovizuálneho fondu pána Luthera a u konateľa spomínanej produkčnej spoločnosti pána Stráňavu. Vždy je dobré mať informáciu z prvej ruky a nie sprostredkovanú niekým alebo sprostredkovanú alebo účelovo dokonca skreslenú médiami. Pani kolegyňa, v Audiovizuálnom fonde je skupina ľudí, zhruba 50 odborníkov rôznych umeleckých profesií, od scenáristov po režisérov, od kameramanov po ďalšie profesie, ktorí majú na starosti kontrolu a schvaľovanie daných projektov. Pred každou výzvou je projekt podrobený trojnásobnej analýze – obsahovej, rozpočtovej a z hľadiska umeleckej kvality, umeleckého dosahu na predpokladanú cieľovú skupinu divákov. Toto treba naozaj brať do úvahy a na zreteľ. Pokiaľ ide o film Generál, podľa slov šéfa produkčnej spoločnosti pána Stráňavu došlo k zdržaniu alebo k preloženiu termínu a malo to ten dôvod, že sa menila osoba režiséra. Režisérku vystriedal francúzsky režisér Jérôme Cornuau a nakrúcanie sa začne 12. júla tohto roku, hlavného hrdinu má hrať Milan Ondrík. Takže základné veci sú známe a jasné. Samotný film Generál má stáť podľa slov šéfa produkčnej spoločnosti 4,5 mil. eur. Dva milióny idú z Audiovizuálneho fondu, resp. z RTVS a ostatok zháňa producent po vlastnej línii od sponzorov. V tejto súvislosti jedna taká poznámka, trošku odbočka, vy ste podali na šéfa produkčnej spoločnosti trestné oznámenie a označili ste celý tento proces za subvenčný podvod. Pán konateľ produkčnej spoločnosti sa právom ohradil a položil mi otázku, ako v takomto prípade sa má obrátiť na potenciálnych sponzorov so žiadosťou o podporu filmu, keď na ňom visí trestné oznámenie? Čiže je veľmi dôležité vážiť si slová a... (Reakcia z pléna.) Pani kolegyňa, potom vo faktickej poznámke, dobre? ((Prerušenie vystúpenia predsedajúcim.)
Hraško, Igor, poslanec NR SR (2014-10-17):
Ďakujem pekne za slovo, pán predsedajúci. Maňo, som rád že si sa dotkol aj tej veci, že sa jedná o zníženie rozpočtu Slovenského hydrometeorologického ústavu, ktorý by mal byť práve garantom v oblasti vodnej bilancie a ďalších vecí týkajúcich sa vody, to nielen teda vývozu vody, ale hlavne vody, ktorú máme na Slovensku, a spracovania údajov o tejto vode, a pokiaľ sa má im skrátiť rozpočet, pochybujem, že do budúcnosti budú kapacity na to, aby sa o práve využívaní vodných zdrojov sme dostali, sme k relevantným informáciám, a či budú naozaj na kapacity na spracovanie relevantných údajov. Takže toto je závažná skutočnosť, ktorá tiež hovorí o tom, akým spôsobom sa pristupuje k inštitúciám, ktoré práve majú napomáhať k tomu, aby sme mali relevantné údaje, ja sa, samozrejme, k tomuto tiež prikláňam a aj v nadväznosti na to potom sa prihlásim v rozprave a niečo poviem. Ďakujem.
Grendel, Gábor, podpredseda NR SR (2023-06-27):
Pán poslanec Miloš Svrček.
Danko, Andrej, predseda NR SR (2018-11-28):
Pán spravodajca.
Nash, Natália, poslankyňa NR SR (2024-05-15):
Ďakujem pekne za slovo, pán predsedajúci. Ďakujem, Zora, za tvoj príspevok. Pred pár dňami nám tu ministerka Šimkovičová a poslankyňa Kramplová povedali, že podľa nich Slovensko čelí úpadku, pretože ho tu zožiera akýsi vírus a treba ho očistiť. Tento návrh je zrejme ďalším krokom ich očistného procesu. Predložený návrh zákona nie je z ich strany preto až tak prekvapujúci, no napriek tomu nás všetkých vážne znepokojuje. Zasahuje totiž do základov našej demokracie. Tento návrh, ktorým sa plánuje zrušenie existujúcej verejnoprávnej televízie a následné založenie nového politicky ľahšie kontrolovateľného média, je nielen nezmyselný, ale aj nebezpečný pre demokratické princípy. Idú podľa pripraveného scenára, ktorý otvára dvere politickému tlaku, manipulácii a cenzúre. Argumentujú zaujatosťou, sprisahaniami, no práve s ich zákonom bude oveľa jednoduchšie pretlačiť do vysielania ich politickú agendu a záujmy. Apelujem preto na koaličných poslancov, aby tento návrh neposunuli do druhého čítania, pretože je nezmyselný a nebezpečný pre našu demokraciu. Dnes vás o tom, dnes budú na vás apelovať aj ľudia na námestiach, prídu na Námestie slobody, kde strana Progresívne Slovensko a strana Sloboda a Solidarita organizuje protestný, protestné zhromaždenie na podporu verejnoprávnej televízie. Ďakujem pekne.
T. Cabaj, poslanec: (2002-05-30):
J. Migaš, predseda NR SR: Panie poslankyne, páni poslanci, pristúpime k hlasovaniu o návrhu uznesenia k správe o plnení úloh zahraničnej politiky Slovenskej republiky za rok 2001 a zameraniu zahraničnej politiky Slovenskej republiky na rok 2002 (tlač 1419). Prosím spoločného spravodajcu poslanca Petra Weissa, aby hlasovanie uvádzal. P. Weiss, poslanec: Vážený pán predseda, Zahraničný výbor Národnej rady Slovenskej republiky ako gestorský výbor navrhol, aby Národná rada Slovenskej republiky zobrala na vedomie správu o plnení úloh zahraničnej politiky Slovenskej republiky za rok 2001 a zameranie zahraničnej politiky Slovenskej republiky na rok 2002. Prosím, dajte hlasovať. J. Migaš, predseda NR SR: Panie poslankyne, páni poslanci, prezentujme sa a hlasujme o uvedenom návrhu uznesenia, ktoré predniesol predseda zahraničného výboru. Nech sa páči, hlasujeme. (Hlasovanie.) Prítomných je 74 poslancov. Panie poslankyne, páni poslanci, žiadam tých, ktorí sú prítomní, aby prišli do rokovacej miestnosti, hlasujeme o návrhu uznesenia, ktoré predniesol predseda zahraničného výboru. Pán poslanec Mikloško, nech sa páči.
Blaha, Ľuboš, podpredseda NR SR (2023-12-20):
Ďakujem pekne, pán minister. Teraz dávam slovo spoločnému spravodajcovi z výboru pre zdravotníctvo poslancovi Petrovi Slyškovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Pellegrini, Peter, predseda NR SR (2015-06-30):
Ďakujem veľmi pekne. Otváram rozpravu k tomuto bodu. Konštatujem, že som nedostal žiadnu prihlášku do rozpravy písomne. Pýtam sa, kto sa hlási do rozpravy ústne. Jeden kolega, kolegyňa. Uzatváram možnosť prihlásiť sa do rozpravy. Vystúpi pani poslankyňa Mezenská ako jediná prihlásená do rozpravy.
M. Dzurinda, predseda vlády SR: (2003-04-10):
Konzultoval som túto tému s pánom ministrom financií a vicepremiérom vlády, a na to, aby som ho nabádal ku krokom obsiahnutým vo vašej otázke, nevidím žiaden vecný dôvod. Všetko.
J. Laššáková, poslankyňa: (2004-10-26):
Podľa môjho názoru výkon funkcie správcu konkurznej podstaty nie je podnikaním a správca konkurznej podstaty koná ako štátny orgán, pretože je poverený súdom, aby upravil a speňažil majetok, ktorý úpadca má a uspokojil veriteľov. Z uvedeného dôvodu, aby zo zákona bolo jednoznačné, či činnosť správcu konkurznej podstaty je, alebo nie je podnikaním, navrhujem a predkladám tento    pozmeňujúci    návrh a uchádzam sa o vašu podporu. Navrhujem, aby v § 3 v ods. 2 na konci bola pripojená veta: „Za podnikanie sa nepovažuje činnosť správcu konkurznej podstaty vykonávaná podľa osobitného predpisu.“ 1a) poznámka pod čiarou znie: Zákon č. 328/1991 Zb. o konkurze a vyrovnaní v znení neskorších predpisov. Odôvodnenie. Správca konkurznej podstaty je osoba poverená štátom prostredníctvom súdu vysporiadať majetkové pomery úpadcu v konkurznom konaní. Výkon funkcie správcu konkurznej podstaty nie je podnikaním. Ďalej navrhujem, aby v § 10 sa za ods. 1 vložil nový ods. 2, ktorý znie: „2. Za dodanie služby sa nepovažuje činnosť správcu konkurznej podstaty ustanoveného súdom podľa osobitného predpisu.“ Znovu je tu odkaz na poznámku 1a) pod čiarou, ktorá znie: Zákon č. 328/1991 Zb. o konkurze a vyrovnaní v znení neskorších predpisov. Odôvodnenie. Správca konkurznej podstaty v konkurznom konaní nedodáva služby ani veriteľom, ani úpadcovi, ale vysporiadava majetkové pomery úpadcu za podmienok stanovených zákonom a schôdzou konkurzných veriteľov. Toľko môj pozmeňujúci návrh, prosím vás všetkých o jeho podporu. Ďakujem pekne.
Janiš, Stanislav, poslanec NR SR (2011-11-30):
Schváliť.
A. Belousovová, podpredsedníčka NR SR: (2007-02-06):
Ďalej dávam slovo spoločnému spravodajcovi z výboru pre pôdohospodárstvo, životné prostredie a ochranu prírody pánovi poslancovi Jánovi Čechovi, aby informoval Národnú radu o výsledku rokovania výborov o tomto návrhu zákona a aby zdôvodnil návrh a stanovisko gestorského výboru.
P. Hrušovský, predseda NR SR: (2003-10-21):
(Hlasovanie.) 146 prítomných, 69 za, 46 proti, 31 sa zdržalo. Návrh sme neschválili. Ďalší návrh.
Bugár, Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 133, za 25, proti 34, zdržalo sa 62, nehlasovali 12. Konštatujem, že návrh nebol schválený. Prosím pána poslanca Štarchoňa, aby uviedol hlasovanie v prvom čítaní o návrhu poslancov Kotlebu, Uhríka, Beluského na vydanie zákona, ktorým sa mení a dopĺňa zákon č. 310/92 Zb. o stavebnom sporení (tlač 1205). (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie zákona, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov , tlač 1205.)
Paška, Pavol, predseda NR SR (2013-05-16):
Hlasujeme. (Hlasovanie.) 89 prítomných, 86 za, 2 sa zdržali, 1 nehlasoval. Návrh sme pridelili výborom a určili lehoty na prerokovanie. Odhlasovali sme všetky prerokované body. Vyhlasujem krátku prestávku a o 11.46 hodine budeme pokračovať. (Krátka prestávka.) (Po prestávke.)
Laurenčík, Milan, podpredseda NR SR (2021-05-03):
Tak sa ešte raz prihláste, budete šiesty. Ako prvý, pán poslanec Peter Kmec, nech sa páči.
Sloboda, Radovan, poslanec NR SR (2022-06-22):
Ďakujem za slovo, pán predsedajúci. Marián, ďakujem za doplnenie. V podstate už asi bolo k téme povedané úplne, úplne všetko z každej strany. A už asi neni veľmi čo dodať. Ja by som len ešte doplnil jednu poznámku týkajúcu sa opäť môjho obľúbeného krúžkovného alebo voľnočasových poukazov. Toto, toto tu ešte zmienené nebolo, a to je jedna vec, že je možné celkom, že niekto tu počíta s tým, že tieto peniaze sa nevyužijú. Ako nikto totiž nevie zagarantovať, ani to neni nikde napísané, ani to neni otestované, čo je teda že ďalší problém zásadný celého tohto, celého tohto krúžkovného, že je nulová skúsenosť s realizáciou. My sme chceli, mali pripravené pilotný projekt, ktorý sa mal skúšať v troch mestách. To vám, pán Gyimesi, prípadne kolegom, ktorí sa tejto téme u vás venujú, podrobnejšie odkážte. Je to tiež nachystané, aby sa vyladili muchy ako tohto celého systému. To sú reálne veci z praxe, hej, toto neni nič, žiadne politické konštatovanie. Vzhľadom k tomu, teda že sa to takto rýchlym spôsobom z vašej strany uchopilo, tak ten pilotný projekt v podstate sa už ani nedá realizovať a keďže to budete celý systém, alebo chcete celý systém spustiť jednoducho naplno, tak som si takmer úplne istý, že to prinesie také zmätky, taký chaos a odhalí to všetky vo svojej podstate nedostatky, ktoré, ktoré tam máte nastavené a ktoré už teraz vieme, že sú zlé. No a teraz, teraz ešte teda tá posledná vec. Že v podstate týmto pádom ľudia nevyužijú tie poukazy, ktoré ostanú niekomu v rozpočtoch.
P. Paška, predseda NR SR: (2010-03-02):
Pani poslankyňa, nech sa páči, máte slovo.
Hrnčiar, Andrej, podpredseda NR SR (2017-05-19):
Prosím povereného člena z výboru pre financie a rozpočet poslanca Radovana Baláža, aby informoval Národnú radu o výsledku prerokovania správy vo výbore.
Jurinová, Erika, podpredsedníčka NR SR (2013-10-17):
Prerušujem rokovanie o tomto bode programu. Chcem vás poprosiť, teda ja som vás upozorňovala, že máme, aj pán minister, aj ja mám ešte večerný program, tak som si dovolila prerušiť rokovanie a budeme pokračovať zajtra ráno. Prajem vám pekný večer. (Reakcie z pléna.) Je to obvyklé.
B. Bugár, podpredseda NR SR: (2004-12-15):
Otváram všeobecnú rozpravu o tomto bode programu a pýtam sa, či sa hlási do rozpravy niekto ústne, keďže nemám žiadnu písomnú prihlášku. Konštatujem, že nikto. Vyhlasujem rozpravu za skončenú a zároveň prerušujem rokovanie o tomto bode programu. Budeme pokračovať návrhom uznesenia Národnej rady Slovenskej republiky k návrhu na zmenu v zložení členov Stálej delegácie Národnej rady Slovenskej republiky v Parlamentnom zhromaždení Rady Európy . Návrh uznesenia vám bol rozdaný. Prosím teraz predsedu zahraničného výboru pána poslanca Pavla Pašku, ktorý práve teraz vyšiel von, aby návrh predniesol. Pán poslanec Paška ako predseda výboru, mikrofón je váš.
Bugár, Béla, podpredseda NR SR (2019-12-04):
Vyhlasujem rozpravu o tomto bode programu za skončenú. Pán minister, chcete zaujať stanovisko? Nech sa páči.
Galko, Ľubomír, poslanec NR SR (2024-01-19):
Ďakujem pekne. Pani poslankyňa Gažovičová veľmi správne upozornila na mimoriadne podmienky a mimoriadne okolnosti, ktoré sú potrebné na to, aby bol nejaký návrh zákona, a teda aj tento návrh zákona, ktorý prerokúvame v skrátenom legislatívnom konaní. Cynik by mohol namietnuť, že mimoriadne okolnosti tu predsa sú. Veď to, že Tiborovi Gašparovi hrozí reálne väzenie a istí si nemôžu byť ani iní politici SMER-u 1 a SMER-u 2, napríklad Robert Kaliňák, Robert Fico, ktorí sú vyšetrovaní, alebo napríklad aj taký Peter Pellegrini, ktorý je dôvodne podozrivý z toho, že vzal cez sprostredkovateľa Výboha od zločinca Suchobu, podnikajúceho so štátom v oblasti IT 150-tisíc eur úplatok v krabici od šampanského. Toto všetko predsa sú mimoriadne podmienky alebo mimoriadne okolnosti. No našťastie zákon jasne definuje, aké mimoriadne okolnosti, či už hroziace hospodárske škody, porušovanie ľudských práv a podobne, musia platiť na to, aby sa skrátené legislatívne konanie mohlo uplatniť. Nech čítam, ako čítam, strach pred tým, že nejaký politik SMER-u pôjde do basy, v legislatíve ako mimoriadne okolnosť uvedená nie je. Veľmi správne ste spomenuli aj snahu koalície ochrániť svojich ľudí, na tento dôležitý aspekt nesmieme zabúdať. Smerácki kumpáni Kočner a Kováčik začínajú byť totiž nervózni a svoje odkazy koaličným predstaviteľom, aby si pohli a dostali ich čo najskôr z väzenia na slobodu, lebo inak začnú rozprávať, im posielajú čoraz častejšie. A vrcholní predstavitelia koalície dobre vedia, že ak začne Kočner s Kováčikom rozprávať, tak zahučí toľko smerákov, že bude treba novú basu postaviť. O toto ide, na to nezabúdajme.
Marcinková, Vladimíra, poslankyňa NR SR (2021-05-13):
Ďakujem pekne, pán predsedajúci. Zaznela tu otázka v pléne, že prečo som ten návrh stiahla, tak len chcem doplniť, že išlo o legislatívno-technickú chybu, ktorá v ňom bola, a tento návrh prednesený pánom Krúpom je bez legislatívno-technickej chyby. Ďakujem veľmi pekne.
Ďuriš Nicholsonová, Lucia, podpredsedníčka NR SR (2016-10-25):
Ja myslím, že aj bez prijatia novely rokovacieho poriadku vieme zabezpečiť kľud v rokovacej sále. Chcem vás o to opätovne poprosiť. Pán poslanec Budaj, nech sa páči.
Laššáková, Jana, doterajšia podpredsedníčka NR SR (2016-03-23):
Pán poslanec Martin Kotleba.
Madej, Róbert, poslanec NR SR (2014-03-25):
Ďakujem pekne. Vážená pani predsedajúca, vážené panie poslankyne, páni poslanci, dovoľte mi, aby som vás informoval o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi Borecovi, poverenému riadením Ministerstva spravodlivosti Slovenskej republiky, ktoré je uvedené ako parlamentná tlač 953 vo výboroch Národnej rady Slovenskej republiky. Predseda Národnej rady Slovenskej republiky svojím rozhodnutím číslo 951 z 19. marca 2014 pridelil uvedený návrh skupiny poslancov na prerokovanie všetkým výborom Národnej rady, okrem mandátového a imunitného výboru, výboru pre nezlučiteľnosť funkcií, výboru pre európske záležitosti, osobitného kontrolného výboru na kontrolu činnosti Národného bezpečnostného úradu, osobitného kontrolného výboru na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva a výboru na preskúmavanie rozhodnutí NBÚ. Uvedený návrh prerokovali ústavnoprávny výbor, výbor pre ľudské práva a národnostné menšiny, výbor pre financie a rozpočet, výbor pre zdravotníctvo, výbor pre pôdohospodárstvo a životné prostredie, výbor pre kultúru a média, výbor pre obranu a bezpečnosť, zahraničný výbor, výbor pre hospodárske záležitosti, výbor pre sociálne veci, výbor pre vzdelávanie, mládež, vedu a šport a výbor pre verejnú správu a regionálny rozvoj. Avšak ani jeden výbor neprijal uznesenie z dôvodu, že návrh uznesenia nezískal potrebný súhlas nadpolovičnej väčšiny všetkých poslancov. Ako gestorský rokoval ústavnoprávny výbor, ktorý schválil správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Tomášovi Borecovi vo výboroch Národnej rady, ktorú správu máte ako tlač 953a. Predseda Národnej rady Slovenskej republiky taktiež požiadal vládu Slovenskej republiky, o zaujatie stanoviska. Vláda návrh skupiny poslancov prerokovala a s návrhom na vyslovenie nedôvery členovi vlády Slovenskej republiky Tomášovi Borecovi vyjadrila nesúhlas. Ústavnoprávny výbor ma poveril, aby som ako spravodajca predniesol túto správu o prerokovaní predmetného návrhu vo výboroch na schôdzi Národnej rady. Pani predsedajúca, prosím, aby ste v tejto veci otvorili rozpravu.
Ľ. Martinák, poslanec: (2008-09-10):
Výbor Národnej rady Slovenskej republiky pre pôdohospodárstvo, životné prostredie a ochranu prírody prerokoval predmetnú správu 2. septembra 2008, uznesením č. 288 vzal uvedenú správu na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre financie, rozpočet a menu prerokoval predmetnú správu 3. septembra 2008, uznesením č. 344 vzal uvedenú správu na vedomie a odporučil ju Národnej rade tiež vziať na vedomie. Výbor Národnej rady Slovenskej republiky pre pôdohospodárstvo, životné prostredie a ochranu prírody uznesením č. 278 z 9. septembra 2008 schválil spoločnú správu výborov a súčasne ma poveril predniesť na schôdzi Národnej rady Slovenskej republiky správu o prerokovaní uvedeného materiálu vo Výbore Národnej rady Slovenskej republiky pre pôdohospodárstvo, životné prostredie a ochranu prírody a predložiť návrh na uznesenie Národnej rady Slovenskej republiky, ktorý je súčasťou prílohy tejto správy. Pani predsedajúca, skončil som, otvorte rozpravu a súčasne sa hlásim do rozpravy.
Suja, Miroslav, poslanec NR SR (2021-03-31):
Ďakujem za slovo, pán predsedajúci. Pán poslanec Vetrák, vy ste predsedom ústavnoprávneho výboru, preto ja by som chcel alebo rád by som poznal váš názor na GMO, ak by ste mohli zareagovať na moju faktickú.
Jahnátek, Ľubomír, minister pôdohospodárstva a rozvoja vidieka SR (2015-02-05):
Ďakujem pekne za otázku. Chystám sa na referendum a budem hlasovať slobodne. Ďakujem, skončil som. (Ruch v sále.)
Blaha, Ľuboš, podpredseda NR SR (2024-01-10):
Ako ďalší sa do rozpravy prihlásil pán poslanec Štefan Kišš. Nech sa páči.
Glváč, Martin, podpredseda NR SR (2019-05-09):
Ďalšia v rozprave, pani poslankyňa Dubačová, nech sa páči.
Matovič, Igor, podpredseda vlády a minister financií SR (2021-12-10):
Ďakujem veľmi pekne. Tým, ktorí ste aspoň jednu minútu venovali prerokovávaniu tohto, hovorí sa, najdôležitejšieho zákona roka, myslím si, že zbehlo to veľmi rýchlo, na môj vkus trošku povrchnejšie, ako som očakával, ale hold, asi beriem, že aj poslanci ste možno nadštandardne dlho, jedna, druhá schôdza za sebou a ste tu, tuším, už siedmy týždeň niektorí, ale každopádne ďakujem za zapojenie sa do rozpravy. Zo strany opozície, tej nezodpovednej, samozrejme, dalo sa čakať, ale sú to aj také svetlé chvíľky medzi opozičnými poslancami, nebudem menovať, aby som neublížil znova... (Povedané so smiechom.) A takže budem rád, keď tento návrh rozpočtu podporíte, a úplne je logické, že nemáte šancu byť úplne v obraze, keďže je tu niekoľko sto strán dokumentov, tabuliek, prepočtov a podobne, ale či už je to šéf finančného výboru, alebo ja, alebo teda druhí ľudia, ktorí z finančného výboru to majú viacej naštudované, myslím si, že s kľudným svedomím vám vieme povedať, že hlasujete za kvalitne pripravený rozpočet. Rada pre rozpočtovú zodpovednosť hovorí takisto, že je to kvalitne pripravený rozpočet a hlavne realisticky. Nejdeme šáliť ľudí tak, jako tu šálili tí pred nami, že popísali rôzne bludy, aby sa tvárili, že akí sú zodpovední, a potom diera 2,5 mld. navyše, to, čo, to, čo nám, vlastne v jakom stave nám rozpočet odovzdali. A keďže už aj prišiel pán minister práce, sociálnych vecí a rodiny, takže chvíľka prerokovávania návrhu rozpočtu sa blíži ku koncu. Ďakujem veľmi pekne ešte raz a zapojím sa do rozpravy, aj za teda publikum, ktoré sa zapojilo aj len svojou prítomnosťou, a pevne verím, že nájdeme dostatok hlasov a tento návrh podporíte. Ďakujem pekne. (Potlesk.)
Paška, Pavol, predseda NR SR (2014-09-19):
Pán poslanec Hlina.
Kazda, Radovan, poslanec NR SR (2022-09-21):
Pán kolega poslanec, ďakujem za tvoju reakciu. Áno, presne o toto išlo. Išlo o to, že ideme demonopolizovať trh a ja si myslím, že v tomto by mala byť naprosto, naprosto zjavná zhoda. Nešlo o nejakú závratnú zmenu v systéme. Aj preto ja stále si myslím, že išlo v podstate o drobnú úpravu, ktorá je aj v súlade so smernicou Európskej únie a ide o drobnú úpravu, ktorá demonopolizuje trh, a podobným spôsobom, ako je to napríklad v elektro-energetike. Naozaj nepodliehajme panike a nerobme z toho populistické vyhlásenia, akože sme spriahnutí s nejakými lobistami, alebo že Sulík nenakúpil testy.
Suja, Miroslav, poslanec NR SR (2022-09-27):
Ďakujem za slovo, pán predsedajúci. Pán poslanec Osuský, za to, vy máte iný názor napríklad ako ja a ja ho rešpektujem, aj keď s ním nesúhlasím, ale ešte za to vám nenadávam do hlupákov, do blbečkov a do vylízaných hlupáň, ako vy ste nazvali kolegyňu. (Reakcia z pléna.) To nevadí, hovoríte ľudí na Slovensku celkove, ktorí nesúhlasia s nejakými vecami, nemenoval ste, ale môžu mať ľudia aj iný názor ako vy. Ja rešpektujem váš, aj keď s ním nesúhlasím. Ja bol by som rád, keby aj vy, ako vy hovoríte, liberál, čo radi rešpektujete iné názory, len tie vaše, keby ste rešpektoval iné bez toho, že by ste im vulgárne nadal v pléne Národnej rady. Je veľa ľudí na Slovensku, ktorí s týmto nesúhlasia. Pripájajú sa k tomu, že vidia Švajčiarsko, že vidia Rakúsko, ktoré sú neutrálne, a ešte za to nemusia byť ani hlupáci, ani blbečkovia. Ja si myslím, že toto správanie k ľuďom, čo majú opačný názor, je neprípustné a aj vzhľadom k vášmu veku, ja si myslím, že toto by ste si mohli odpustiť. Neprekvapuje ma to od človeka, ktorý povedal, že zaslúžili si to tí v tej Juhoslávii alebo v tom Srbsku, za to, že zomreli tie deti, že si to zaslúžili, ale, bohužiaľ, sú medzi nami aj takí. V živote by som si toto ja nedovolil povedať, a to som podľa vás úplne ten najhorší, čo môže byť. Ale tak, ako sa správate vy, potom sa aj ľudia správajú ku vám a ja si myslím, že toto nie je správna cesta. Mali by sme ísť príkladom, ako v tomto pléne hovoriť bez toho, že by sme ľudí, ktorých nepoznáme osobne, nadávali vulgárne. Ďakujem.
Laššáková, Jana, podpredsedníčka NR SR (2014-11-10):
Pán podpredseda? Pán podpredseda vlády chce reagovať. Poprosím, zapnite pána podpredsedu.
Bugár, Béla, podpredseda NR SR (2019-09-10):
Desať minút už uplynul.
Kollár, Jozef, poslanec NR SR (2010-11-30):
Ďakujem pekne, pán predsedajúci, za slovo. Konštatujem, že k predmetnému vládnemu návrhu zákona o štátnom rozpočte na rok 2010 (tlač 172) v rozprave vystúpil jeden poslanec a pán minister financií pán Mikloš, bol podaný jeden pozmeňujúci návrh. Dajte, pán predsedajúci, hlasovať o pozmeňujúcom návrhu, ktorý odznel v rozprave a ktorý som predložil ja. Ďakujem.
Kolesík, Andrej, poslanec NR SR (2015-09-29):
Ďakujem, pán predseda. V rozprave vystúpili dvaja poslanci, z nich pán poslanec Beblavý dal návrh vrátiť návrh zákona na dopracovanie. Pán predseda, dajte, prosím, najprv hlasovať o tomto návrhu.
B. Bugár, podpredseda NR SR: (2002-02-12):
J. Cuper, poslanec: Chcel som vystúpiť v rozprave a reagovať na množstvo problémov, ktoré sú spojené s týmto ústavným zákonom. Žiaľbohu, tvrdohlavosť pána predsedajúceho Bugára mi znemožňuje vystúpiť v rozprave, pretože je tu síce nejaký výklad Národnej rady k § 27 rokovacieho poriadku z predchádzajúceho funkčného obdobia, ale toto je druhá Národná rada, ktorá si toto stanovisko neosvojila. A ja čítam v tom § 27 – ústne je ústne. Ja som sa bol pánovi predsedovi tohto parlamentu ústne prihlásiť do rozpravy, ale pán Bugár povedal, že ústne sú prihlásení len tí, ktorí sú prihlásení písomne na tabuli. Takže teraz dosť dobre nechápem, či ústne sú prihlásení tí, ktorí sú písomne na tabuli, alebo tí, ktorí sa prídu prihlásiť ústne. To je po prvé. Po druhé sa pýtam, či si Národná rada tohto funkčného obdobia osvojila uznesenie svojej predchodkyne. A tak už v tomto parlamente vládne takmer štyri roky svojvôľa vládnej koalície vo výklade ustanovení ústavy a zákonov. A je len paródiou na tento parlament, že tu sedí strážca spravodlivosti minister Čarnogurský v tomto štáte, ktorý je jedným z tých, ktorý...
Šeliga, Juraj, podpredseda NR SR (2020-04-07):
Ďakujem. Ako ďalší v rozprave, pán poslanec Taraba, nech sa páči, máte slovo.
Tóth, Tibor, poslanec NR SR (2010-10-13):
Ďakujem. V rozprave vystúpil jeden poslanec, nepadol žiaden pozmeňujúci návrh, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
Kaliňák, Robert, podpredseda vlády a minister vnútra SR (2014-01-29):
Ale keď mi to chcete zakázať, ja ten zákaz, samozrejme, akceptujem, pán poslanec.
Pellegrini, Peter, predseda NR SR (2015-11-19):
Ďakujem pekne. Pán poslanec Mikloško, doplňujúca otázka? Nech sa páči.
Glváč, Martin, podpredseda NR SR (2017-10-13):
S faktickými poznámkami traja poslanci. Končím možnosť prihlásiť sa. Pani poslankyňa Vaľová.
Paška, Pavol, predseda NR SR (2013-06-26):
Pán poslanec Sulík reakcia na faktické.
Danko, Andrej, podpredseda NR SR (2024-06-27):
Poslankyňa Jaurová.
P. Hrušovský, predseda NR SR: (2005-10-27):
(Hlasovanie.) 125 prítomných, 120 za, 4 sa zdržali, 1 nehlasoval. Návrh sme schválili. Prosím ďalší návrh. V. Horák, poslanec: V rozprave sa prihlásil pán poslanec Šulaj, predniesol tri pozmeňujúce návrhy. Nepožadoval o nich hlasovať samostatne, takže môžeme hlasovať en bloc o všetkých troch. Môžeme hlasovať.
P. Farkas, poslanec: (2001-12-13):
J. Migaš, predseda NR SR: Pán Kozlík, pán spoločný spravodajca povedal, že nebudem o tom hlasovať.
Jurzyca, Eugen, poslanec NR SR (2018-06-19):
Ďakujem. Len krátko. Dobré vystúpenie, osobitne chcem dvakrát podčiarknuť ten deficit pri prehrievaní sa ekonomiky. Ďakujem.
Danko, Andrej, podpredseda NR SR (2024-01-16):
Poslanec Lackovič.